Huikea 115 neliön kolmio aivan erinomaisella paikalla Porton keskustassa. Asunto oli juuri sellainen kuin ilmoitus lupasi, moderni, siisti ja hyvin hoidettu. Sisäänkirjaantuminen oli helppoa ja viesteihin vastattiin nopeasti. Myös autopaikka vuokra-autolle järjestyi alakerran parkkihallista 15 e/vrk korvausta vastaan. Lähistöllä on useita kahviloita ja ravintoloita, joten viikon voi viettää vaikka "kotihoodiella". Erinomainen ravintola Carlos Alberto neljän askeleen päässä ulko-ovesta ja Porton vanhimmasta kahvilasta Progressosta viereisellä kadulla sai Porton parhaat kahvit. Ja alakerran brunssipaikka Zenith näytti aina olevan täynnä nuoria ja trendikkäitä asiakkaita ihan jonoksi asti.Keittiö kohtuullisen hyvin varustettu neljälle hengelle, joten ruokaa voi itsekin tehdä Balhaon kauppahallin ja Corte de Inglesin herkkuosaston tarvikkeista. Makkareissa hyvät sängyt! Talossa on myös hissi, joten raskaiden matkalaukkujen kanssa ei ollut ongelmia. Jouduimme luovuttamaan asunnon sovitusti klo 12, mutta koska lentomme lähti vasta illalla, saimme jättää matkalaukut säilytykseen alakerran kahvila Lusoon kun selitimme tilanteen. Portossa oli vain ystävällisiä ja auttavaisia ihmisiä! Upea kohde, upea kaupunki. We´ll be back.